《凤皇山吊宋故宫》
清代·朱骏声

回首昆明已劫灰，湖山终古夕阳开。但教师捣黄龙去，那有江阳白雁来。

宝气尽随妖雾散，风声犹送晚潮回。汴京宫阙同禾黍，南渡君臣尽可哀。

作者简介：（1788—1858）江苏吴县人，字丰𦬊，号允倩。少时从钱大昕问学。嘉庆二十三年举人。授安徽黟县训导。咸丰初以进呈《说文通训定声》、《说雅》赏国子监博士。于小学音韵之外，兼长天文。另有《六十四卦经解》、《数度衍约》、《左传旁通》、《夏小正补传》、《传经室集》等。